স্টিভেন হকিং
স্টিভেন উইলিয়াম হকিং, সিএইচ, সিবিই, এফআরএস, পিএইচডি (; ৮ জানুয়ারি, ১৯৪২ - ১৪ মার্চ ২০১৮) বিশিষ্ট ইংরেজ তাত্ত্বিক পদার্থবিজ্ঞানী ও গণিতজ্ঞ হিসেবে বিশ্বের সর্বত্র পরিচিত ব্যক্তিত্ব। তাঁকে বিশ্বের সমকালীন তাত্ত্বিক পদার্থবিদদের মধ্যে অন্যতম গণ্য করা হয়। হকিং কেমব্রিজ বিশ্ববিদ্যালয়ের সেন্টার ফর থিওরেটিক্যাল কসমোলজির গবেষণা প্রধান ছিলেন। তিনি ১৯৭৯ থেকে ২০০৯ সাল পর্যন্ত কেমব্রিজ বিশ্ববিদ্যালয়ের লুকাসীয় অধ্যাপক ছিলেন এবং ২০০৯ সালের ১ অক্টোবর এই পদ থেকে অবসর নেন। এছাড়াও তিনি কেমব্রিজের গনভিল ও কেইয়ুস কলেজের ফেলো হিসেবে কাজ করেছেন।
উইলিয়াম লরেন্স ব্র্যাগ
স্যার উইলিয়াম লরেন্স ব্র্যাগ(ইংরেজিঃ William Lawrence Bragg)(জন্মঃ ৩১ মার্চ ১৮৯০, মৃত্যুঃ ১ জুলাই ১৯৭১) সিএইচ, এফআরএস অস্ট্রেলীয় বংশোদ্ভুত ব্রিটিশ পদার্থবিজ্ঞানী যিনি ১৯১৫ সালে পিতা উইলিয়াম হেনরি ব্র্যাগ-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি এযাবৎকালের মধ্যে সবচেয়ে কম বয়সে নোবেল পুরস্কারপ্রাপ্ত ব্যক্তি। তিনি মাত্র ২৫ বছর বয়সে নোবেল পুরস্কার লাভ করেছিলেন। কেমব্রিজের ক্যাভেন্ডিশ ল্যাবরেটরিতে গবেষণা চালিয়ে জেমস ওয়াটসন এবং ফ্রান্সিস ক্রিক যখন ডিএনএ অণুর গঠন আবিষ্কার করেন তখন তিনি এই ল্যাবরেটরির পরিচালক ছিলেন।
জীবনী: "Light Is A Messenger, the life and science of William Lawrence Bragg" by Graeme Hunter, ; Oxford University Press, 2004.